มีอาการปวดเมื่อยคอข้างขวาร้าวมาถึงหัวไหล่แล้วมีเหงื่อออกมือออกเท้า อยากทราบว่าเป็นอ่ะไรครับ
สวัสดีค่ะ อาการปวดเมื่อยคอข้างขวาร้าวมาถึงหัวไหล่อาจเกิดจาก กล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงอาจมีปวดคล้ายๆกันได้หลายบริเวณ หรือมีกระดูกคอเสื่อม หรือกระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยได้โดยคิดถึงว่าจะเกี่ยวกับการมีเหงื่อออกที่มือและเท้าได้น้อยค่ะ การมีเหงื่อออกมากอาจสัมพันธ์กับความอับชื้น ความเครียด ความวิตกกังวล ความเจ็บปวด อาจมากระตุ้นได้การดูแลตัวเองเบื้องต้น งดการทำท่าทางที่ทำให้ปวดมากขึ้น ฝึกยืดเหยียดกล้ามเนื้อคอ งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์ได้ และหากปวดมากขึ้นเรื่อยๆ ไม่ทุเลา ควรไปพบแพทย์